stanford-oval/wikipedia huggingface dataset:
โรงเรียนเชียงคำวิทยาคม
รายชื่อผู้อำนวยการสถานศึกษา

| ลำดับที่ | ชื่อ-นามสกุล | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1. | นายเอื้อ มณีรัตน์ | ครูใหญ่ | 2505-2518 |
| 2. | นายอรุณ อาษา | ครูใหญ่ | 2518-2520 |
| 3. | นายสุมิตร์  ประสิทธิ์ศิลป์ | ผู้อำนวยการสถานศึกษา | 2520-2522 |
| 4. | นายชัชวาล   อำมาตย์มณี | ผู้อำนวยการสถานศึกษา | 2522-2529 |
| 5. | นายรัศมี  บ้านกลาง | ผู้อำนวยการสถานศึกษา | 2529-2536 |
| 6. | นายมันทา  พวงมะลิ | ผู้อำนวยการสถานศึกษา | 2536-2542 |
| 7. | นายพูนชัย  มหาวงศ์นันท์ | ผู้อำนวยการสถานศึกษา | 2542-2547 |
| 8. | นายประพันธ์  ศรีสว่าง | ผู้อำนวยการสถานศึกษา | 2547-2553 |
| 9. | นายณรงค์  สุปินะเจริญ | ผู้อำนวยการสถานศึกษา | 2553-2554 |
| 10. | ดร.ธวัช  ชุมชอบ | ผู้อำนวยการสถานศึกษา | 2554-2557 |
| 11. | นายพิเชษฐ์ สมฤทธิ์ | ผู้อำนวยการสถานศึกษา | 2557-2561 |
| 12. | นายมานะ พิริยพัฒนา | ผู้อำนวยการสถานศึกษา | 2561-2563 |
| 13. | นายนพดล สิงห์โตนาท | ผู้อำนวยการสถานศึกษา | 2563-2564 |
| 14. | นายจตุภูมิ  แจ่มหม้อ | ผู้อำนวยการสถานศึกษา | 2564-2566 |
| 15. | นายคมน์สิทธิ์ กันทาสุวรรณ์ | ผู้อำนวยการสถานศึกษา | 2566-2567 |
| 16. | นายสงกรานต์ บุญมี | ผู้อำนวยการสถานศึกษา | 2567-ปัจจุบัน |
| ด ค กโรงเรียนเครือข่ายเพื่อนคุณธรรม (กล้าแผ่นดิน) |
| --- | --- |
ภาคเหนือ:  ปงรัชดาภิเษก  สันป่าตองวิทยาคม  เทศบาล ๑ กิตติขจร  จุนวิทยาคม  แม่ใจวิทยาคม  เชียงคำวิทยาคม 
ภาคตะวันออกเฉียงเหนือ:  นาวังศึกษาวิช  ภูกระดึงวิทยาคม  ศรีสองรักษ์วิทยา  โนนไทยคุรุอุปถัมภ์  ปทุมเทพวิทยาคาร  เมืองมุกวิทยาคม  นาวาราชกิจพิทยานุสรณ์  บุญฑริกวิทยาคาร 
ภาคกลาง:  พระหฤทัยคอนแวนต์  กงไกรลาสวิทยา  พยุหะพิทยาคม  เพชรละครวิทยา  ศรีมงคลวิทยาคม  อ้อมน้อยโสภณชนูปถัมภ์ 
ภาคตะวันออก:  สนามชัยเขต 
ภาคใต้:  กันตังพิทยากร  กาญจนาภิเษกวิทยาลัย สุราษฎร์ธานี
สยามโมอะเดปิส แม่เมาะเอนซิส

| สยามโมอะเดปิส แม่เมาะเอนซิส ช่วงเวลาที่มีชีวิตอยู่: กลางสมัยไมโอซีน> สถานะการอนุรักษ์ |
| --- | --- |
 สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
อันดับย่อย:: Strepsirrhini
อันดับฐาน:: †Adapiformes
วงศ์:: †Sivaladapidae
สกุล:: †Siamoadapis Chaimanee et al., 2007
สปีชีส์:: †S.  maemohensis
ชื่อทวินาม
†Siamoadapis maemohensis Chaimanee et alii, 2007

สยามโมอะ​เดปิส​ ​แม่​เมาะ​เอนซิส เป็นสัตว์เลี้ยงลูกด้วยนมชนิดหนึ่ง ในอันดับไพรเมต (Primate) ซึ่งปัจจุบันได้สูญพันธุ์ไปหมดแล้ว มีชื่อวิทยาศาสตร์ว่า Siamoadapis maemohensis อยู่ในวงศ์ศิวะอะปิด (Sivaladapidae) ซึ่งมีกรามล่างจำ​นวน 4 กราม​ ​มีลักษณะสำคัญ คือ มีฟันกรามน้อยหนึ่งซี่​ซึ่ง​มีขนาด​ใหญ่​กว่าฟันกรามน้อยเมื่อเปรียบเทียบกับไพรเมตวงศ์อื่น ๆ
สยามโมอะ​เดปิส​ ​แม่​เมาะ​เอนซิส มีลักษณะ​ใกล้​เคียง​กับลีเมอร์ มีหางยาว​ไว้​เกาะเกี่ยวต้นไม้และ​มีวิวัฒนาการน้อย​ซึ่ง​พบเฉพาะ​เกาะมาดากัสการ์​ ​ในทวีปแอฟริกา ขณะที่ลำ​ตัวของ สยามโมอะ​เดปิส​ ​แม่​เมาะ​เอนซิส มี​ความ​ยาว 15 เซนติเมตร หรือ​เล็ก​กว่าลิงลมในปัจจุบันครึ่งหนึ่ง​ มีน้ำหนักเพียง​ 500-700 กรัม หากินในเวลากลางคืน​ โดย​กินแมลง,​ ใบไม้และผลไม้​เป็น​อาหาร​ ​ไม่​สามารถ​กัดกินอาหารแข็ง ๆ ได้
​มีอายุ​อยู่​เมื่อประมาณ 13.1 ล้านปีก่อน​​ตอนกลางของสมัยไมโอซีนในยุคนีโอจีน เมื่อ 8 ล้านปีที่​แล้ว โดยขุดค้นเป็นซากฟอสซิลครั้งแรกในอำเภอแม่เมาะ จังหวัดลำปาง ซึ่งถือเป็นครั้งแรกในประเทศไทยและในภูมิภาคแถบนี้ เมื่อปี ค.ศ. 2004 โดย ดร.เยาวลักษณ์ ชัยมณี นักวิทยาศาสตร์ชาวไทย ประจำกระทรวงทรัพยากรธรรมชาติและสิ่งแวดล้อม (ทส.)
อะลี อับดุลลอฮ์ อัยยูบ

| พลเอกอะลี อับดุลลอฮ์ อัยยูบ |
| --- | --- |
علي عبد الله أيوب‎
อะลี อับดุลลอฮ์ อัยยูบ ในเดือนธันวาคม ค.ศ. 2017

รัฐมนตรีว่าการกระทรวงกลาโหม
ดำรงตำแหน่ง 1 มกราคม ค.ศ. 2018 – 28 เมษายน ค.ศ. 2022
นายกรัฐมนตรี: อิมาด คามิส   ฮุสเซน อาร์นุซ
ก่อนหน้า: ฟะฮด์ ญาซิม อัลฟรัยจญ์
เสนาธิการทหารบกแห่งกองทัพบกและเหล่าทัพ
ดำรงตำแหน่ง 18 กรกฎาคม ค.ศ. 2012 – 1 มกราคม ค.ศ. 2018
ประธานาธิบดี: บัชชาร อัลอะซัด
รัฐมนตรีว่าการกระทรวงกลาโหม: ฟะฮด์ ญาซิม อัลฟรัยจญ์
ก่อนหน้า: ฟะฮด์ ญาซิม อัลฟรัยจญ์
ถัดไป: ซาลิม ฮาร์บา
รองเสนาธิการทหารบกแห่งกองทัพบกและเหล่าทัพ
ดำรงตำแหน่ง ไม่ทราบ – 18 กรกฎาคม ค.ศ. 2012
รัฐมนตรีว่าการกระทรวงกลาโหม: ดาวูด รอจญฮะฮ์
เสนาธิการ: ฟะฮด์ ญาซิม อัลฟรัยจญ์
ถัดไป: บัสซัม นัจญ์มฺ เอลดิน อันตาคิอาลี
รองนายกรัฐมนตรีซีเรีย
อยู่ในวาระ
เริ่มดำรงตำแหน่ง  30 มีนาคม ค.ศ. 2020
ประธานาธิบดี: บัชชาร อัลอะซัด
นายกรัฐมนตรี: ฮุสเซน อาร์นุซ
 
ข้อมูลส่วนบุคคล
เกิด:  (1952-04-28) 28 เมษายน ค.ศ. 1952 (72 ปี) ลาตาเกีย ประเทศซีเรีย
ศาสนา: อะละวีย์
พรรคการเมือง: สาขาในภูมิภาคซีเรียของพรรคบะอัธสังคมนิยมอาหรับ
ยศที่ได้รับการแต่งตั้ง
รับใช้:  ซีเรีย
สังกัด: กองทัพบกอาหรับซีเรีย
ประจำการ: ค.ศ. 1972–ปัจจุบัน
ยศ: พลเอก
หน่วย: กองพันทหารช่างที่ 14
บังคับบัญชา: เสนาธิการ รองเสนาธิการ กองพลยานหุ้มเกราะที่ 5 กองพลน้อยยานยนต์ที่ 112
ผ่านศึก: ยุทธการที่อะเลปโป (ค.ศ. 2012–ปัจจุบัน) การทัพเขตผู้ว่าการริฟดิมัชก์ การรุกลาตาเกีย ค.ศ. 2014

พลเอก อะลี อับดุลลอฮ์ อัยยูบ (อาหรับ: علي عبد الله أيوب) (เกิดวันที่ 28 เมษายน ค.ศ. 1952 ในลาตาเกีย) เป็นทั้งนักการเมือง, เจ้าหน้าที่กองทัพบกอาหรับซีเรียระดับอาวุโส และรัฐมนตรีว่าการกระทรวงกลาโหมในปัจจุบันชาวซีเรีย เขาได้รับการแต่งตั้งจากประธานาธิบดีซีเรีย บัชชาร อัลอะซัด เมื่อวันที่ 1 มกราคม ค.ศ. 2018
พลเอกอัยยูบมีประสบการณ์ยาวนานในด้านบัญชาการรูปแบบกรีธาทัพ และยังได้รับการยอมรับว่าเป็นผู้เชี่ยวชาญเรื่องการรบภาคพื้น
การศึกษา

ปริญญาตรีวิทยาการทหาร สาขาหุ้มเกราะ โรงเรียนนายร้อย ฮอมส์ ณ วันที่ 1 พฤศจิกายน ค.ศ. 1973
หลักสูตรผู้บังคับกองร้อย
หลักสูตรผู้บังคับกองพัน
หลักสูตรบัญชาการและบุคลากร
หลักสูตรบุคลากรระดับสูง (หลักสูตรสงคราม)[ต้องการอ้างอิง]
หน้าที่และความรับผิดชอบหลัก

อดีตผู้บัญชาการกองพลน้อยยานเกราะแห่งกองทัพบกซีเรียและกองกำลังพิทักษ์สาธารณรัฐซีเรีย
อดีตผู้บัญชาการกองพลยานหุ้มเกราะที่ 4
อดีตผู้บัญชาการกองทัพที่ 1 (การจัดกองพลที่ 1, 4, 5 และ 7 ขึ้นใหม่)
อดีตเสนาธิการกองทัพอาหรับซีเรียระหว่างวันที่ 12 กรกฎาคม ค.ศ. 2012 ถึง 31 ธันวาคม ค.ศ. 2017[ต้องการอ้างอิง]
ซูเปอร์เซ็นไต VS ซีรีส์เธียร์เตอร์

ซูเปอร์เซ็นไต VS ซีรีส์เธียร์เตอร์ หรือ ซูเปอร์เซ็นไต VS ซีรีส์เกคิโจ (ญี่ปุ่น: スーパー戦隊VSシリーズ劇場; โรมาจิ: Sūpā Sentai Bāsasu Shirīzu Gekijō) (English:Super Sentai Versus Series Theater) เป็นรายการโทรทัศน์ที่นำซูเปอร์เซ็นไต วีซินีม่า จาก ซูเปอร์เซ็นไตซีรีส์ มาออกอากาศทางโทรทัศน์ ออกอากาศทุกวันอาทิตย์เวลา 6:30 น. - 7:00 น. ทางสถานีโทรทัศน์ทีวีอาชาฮิ ออกอากาศครั้งแรกเมื่อวันที่ 23 พฤษภาคม ค.ศ. 2010 จนถึงวันที่ 26 ธันวาคม ปีเดียวกัน มีจำนวนตอนทั้งหมด 29 ตอน
ภาพรวม

เป็นรายการที่นำซูเปอร์เซ็นไต วีซินีม่า จาก ซูเปอร์เซ็นไตซีรีส์ มาออกอากาศทางโทรทัศน์ด้วยการนำไปตัดต่อใหม่ โดยแบ่งตอนละ 2 - 3 ตอน นอกจากนี้เป็นการครบรอบ 15 ปีของซูเปอร์เซ็นไต VS ซีรีส์ที่นำมาฉายตั้งแต่โอเรนเจอร์ และในกาโอเรนเจอร์ VS ซูเปอร์เซ็นไตได้มีการตัดต่อฉากการแปลงร่างทั้ง 7 แบบของฮีโร่หญิงด้วยการนำภาพนิ่งและตัวอักษรรายละเอียดแทน
ด้านตัวรายการมีพิธีกรคือสมาชิกจาก ขบวนการเทพสวรรค์ โกเซย์เจอร์ ทั้ง 5 คนมาเป็นนาวิเกเตอร์ให้กับผู้ชม และยังใช้องค์ประกอบเสียงเอฟเฟกต์มาจากเรื่องเดียวกันเข้ามาใช้ในตอนทึ่ออกอากาศ นอกจากนี้ในช่วงย่อยได้มีการแต่งตัวชุดต่างๆ ตามตอนที่ออกอากาศไว้ ซึ่งมีจุดคล้ายกับช่วงย่อยของโบเคนเจอร์ นอกจากนี้ยังมีการเล่าเรื่องเนื้อหาเกี่ยวข้องกับเรื่องราวเนื้อหาหลักของโกเซย์เจอร์เข้ามาแทรกด้วย
พิธีกร

อาราตะ แสดงโดย ชิบะ ยูได (千葉雄大)
เอริ แสดงโดย ซาโต ริกะ (さとう 里香)
อากูริ แสดงโดย ฮามาโอะ เคียวสุเกะ (浜尾 京介)
โมเนะ แสดงโดย นิวะ มิคิโฮะ (丹羽 未来帆)
ไฮด์ แสดงโดย โอโนะ เคนโตะ (小野 健斗)
ดาตัส พากย์โดย มิยาตะ โกคิ (宮田 幸季)
เพลงประกอบ

"เวอร์ซัส! ซูเปอร์เซ็นไต" (ญี่ปุ่น: バーサス! スーパー戦隊; โรมาจิ: Bāsasu! Sūpā Sentai; ทับศัพท์: Versus! Super Sentai)
ข้อมูลลิงก์

TV Asahi Ofiicial Web Site
Toei Ofiicial Web Site
日本コロムビアによる主題歌の紹介ページ
อักษรอริยกะ

| อักษรอริยกะ  |
| --- | --- |
ภิกขุปาติโมกข์ เขียนด้วยอักษรอริยกะแบบบรรจง
ชนิด:  อักษรสระประกอบ 
ผู้ประดิษฐ์: พระบาทสมเด็จพระจอมเกล้าเจ้าอยู่หัว
ช่วงยุค: ราว พ.ศ. 2390–2411
ทิศทาง: ซ้ายไปขวา
ภาษาพูด: บาลี
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ตราหอพระสมุดวชิรญาณเขียนด้วยอักษรอริยกะ
อักษรอริยกะ เป็นอักษรที่ใช้เขียนภาษาบาลีในประเทศไทย พระบาทสมเด็จพระจอมเกล้าเจ้าอยู่หัวทรงประดิษฐ์ขึ้นขณะผนวชในราว พ.ศ. 2390 มีสัณฐานคล้ายอักษรโรมัน อักษรนี้ใช้เขียนภาษาไทยไม่ได้เนื่องจากขาดสระและพยัญชนะหลายตัว และความที่อักษรดังกล่าวมีลักษณะรูปร่างและการเขียนต่างจากอักษรไทยและขอมมาก จึงทำให้มิได้รับความนิยมจนเลิกใช้ในที่สุด
ประวัติ

พระบาทสมเด็จพระจอมเกล้าเจ้าอยู่หัวทรงประดิษฐ์อักษรอริยกะในขึ้นราว พ.ศ. 2390 ขณะผนวชเป็นพระวชิรญาณภิกขุ เพราะทรงเห็นว่าเมื่อเขียนภาษาบาลีมาแต่เดิมนั้นใช้อักษรขอม จนทำให้อักษรขอมกลายเป็นของขลังไป เหตุนี้จึงทรงให้สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) คิดวิธีเขียนอักษรไทยให้ใช้เขียนภาษาบาลีได้เช่นอักษรขอม ส่วนพระองค์เองได้ประดิษฐ์อักษรชุดใหม่เรียกว่า "อักษรอริยกะ" มีความหมายว่า "อักษรของผู้เป็นอารยชน" สัณฐานอักษรมีเค้าอักษรโรมัน กล่าวคือ เป็นการกลับหน้ากลับหลังอักษรโรมัน หรือใช้เส้นประดิษฐ์อักษรเพิ่มเติมอักษรโรมัน พยัญชนะและสระอยู่ในบรรทัดเดียวกันต่างจากอักษรไทยและขอมที่มีสระอยู่บนและล่างพยัญชนะ จุดประสงค์ก็เพื่อความสะดวกแก่การเขียนและพิมพ์
มีการทดลองใช้ในกลุ่มพระสงฆ์ธรรมยุติกนิกายเฉพาะในวัดบวรนิเวศราชวรวิหาร แต่ไม่สู้แพร่หลายนัก เมื่อมิได้รับความนิยม อักษรนี้ก็เป็นอันยกเลิกไป มีบันทึกเพียงว่ามีการใช้อักษรอริยกะในการตีพิมพ์หนังสือปาฏิโมกข์และหนังสืออื่น ๆ บ้าง นอกจากนี้ยังมีจารึกอักษรอริยกะที่วัดราชประดิษฐสถิตมหาสีมารามราชวรวิหารอีกแห่งหนึ่ง
ปัจจุบันมีการศึกษาอักษรอริยกะในมหาวิทยาลัยมหามกุฏราชวิทยาลัย แต่มีปัญหาเรื่องการตีพิมพ์ตำราและข้อสอบเพราะไม่มีชุดแบบอักษร
ลักษณะ

อักษรอริยกะมีพยัญชนะ 33 ตัว และสระ 8 ตัวเท่าภาษาบาลี แบ่งอักษรเป็นสองกลุ่มคือ อริยกะตัวพิมพ์ และอริยกะตัวเขียน เหมือนอักษรโรมัน และมีอักขรวิธีดังนี้
สระวางไว้หลังพยัญชนะต้น
ถ้าเสียงสระอยู่หน้าคำ ใช้สระเขียนได้
หากพยัญชนะไม่มีสระตามหลังแสดงว่าเป็นตัวสะกด
หากคำใดเป็นเสียงนิคหิต จะใช้ทั้งสระอะ และตามด้วยนิคหิต
อำเภอสารภี

สำหรับความหมายอื่น ดูที่ สารภี
| อำเภอสารภี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Saraphi
วัดเจดีย์เหลี่ยม ส่วนหนึ่งของแหล่งโบราณคดีเวียงกุมกาม
คำขวัญ: ต้นยางใหญ่ ลำไยหวาน เมืองโบราณเวียงกุมกาม พระนอนบวรงาม เชิดชูนามสารภี
แผนที่จังหวัดเชียงใหม่ เน้นอำเภอสารภี
พิกัด: 18°42′48″N 99°2′11″E﻿ / ﻿18.71333°N 99.03639°E﻿ / 18.71333; 99.03639
ประเทศ:  ไทย
จังหวัด: เชียงใหม่
พื้นที่
 • ทั้งหมด: 97.45 ตร.กม. (37.63 ตร.ไมล์)
ประชากร (2566)
 • ทั้งหมด: 91,073 คน
 • ความหนาแน่น: 934.56 คน/ตร.กม. (2,420.5 คน/ตร.ไมล์)
รหัสไปรษณีย์ : 50140
รหัสภูมิศาสตร์: 5019
ที่ตั้งที่ว่าการ: ที่ว่าการอำเภอสารภี เลขที่ 53 หมู่ที่ 3 ตำบลยางเนิ้ง อำเภอสารภี จังหวัดเชียงใหม่ 50140
 ส่วนหนึ่งของสารานุกรมประเทศไทย
สารภี (ไทยถิ่นเหนือ: ) เป็นอำเภอหนึ่งในจังหวัดเชียงใหม่ที่มีความเจริญเติบโตอย่างรวดเร็ว มีการพัฒนาทุก ๆ ด้านจนเป็นอำเภอขนาดใหญ่ในแง่สถานประกอบการและอุตสาหกรรมขนาดใหญ่ที่ของจังหวัด ได้รับประโยชน์มาจากนิคมอุตสาหกรรมภาคเหนือ ลำพูน ปัจจุบันอำเภอสารภีถือได้ว่ามีการพัฒนาจนสภาพความเจริญเป็นเขตเมืองที่เชื่อมต่อกับนครเชียงใหม่ มีประชากรหนาแน่นรองจากอำเภอเมืองเชียงใหม่ และเป็นอำเภอที่รองรับความเจริญของนครเชียงใหม่เพื่อขยายไปยังเมืองลำพูน
อำเภอสารภีเป็นอำเภอที่มีพื้นที่เล็กที่สุดและเป็นเพียงอำเภอเดียวในจังหวัดเชียงใหม่ที่ไม่มีภูเขา นอกจากนี้อำเภอสารภียังมีจุดเด่น คือ ถนนสายต้นยางซึ่งมีอายุกว่าร้อยปีเรียงรายตลอดสองข้างทาง มีความยาวเริ่มตั้งแต่เขตอำเภอเมืองเชียงใหม่ไปจรดเขตอำเภอเมืองลำพูน
ประวัติ

อำเภอสารภีเดิมชื่อ อำเภอยางเนิ้ง ตั้งเป็นอำเภอเมื่อปี พ.ศ. 2434 เหตุที่ใช้ชื่อว่าอำเภอยางเนิ้งเพราะตัวอำเภอตั้งอยู่ที่ตำบลยางเนิ้ง คำว่า "ยาง" หมายถึง ต้นยางนา ส่วนคำว่า "เนิ้ง" มาจากภาษาถิ่น หมายถึง "เอน, โน้มเอียง" เพราะเดิมเป็นป่ายาง ต่อมาเมื่อปี พ.ศ. 2460 ท้าวพระยาขุน พร้อมด้วยราษฎรได้เสนอต่ออำมาตย์ตรีพันธุราษฎร นายอำเภอในสมัยนั้น เสนอให้เปลี่ยนชื่ออำเภอเสียใหม่เนื่องจากไม่ไพเราะ จึงเปลี่ยนชื่อเป็น "อำเภอสารภี" ซึ่งเป็นชื่อของตำบลหนึ่งในอำเภอ โดย "สารภี" เป็นชื่อของดอกไม้ไทยสีเหลืองมีกลิ่นหอม มีอายุยืน พบขึ้นมากที่วัดสารภี ตำบลสารภี และที่อื่น ๆ บริเวณที่ตั้งของที่ว่าการอำเภอปัจจุบันเดิมเป็นที่ตั้งของวัดร้างชื่อ วัดเชียงยืน มีกำแพงล้อมรอบ เรียกชุมชนว่า เวียงหมาก สันนิษฐานว่าเป็นเวียงชั้นนอกของเวียงกุมกาม
ในช่วงแรกอำเภอสารภีแบ่งเขตการปกครองออกเป็น 10 ตำบล ต่อมาได้รับการโอนตำบลขัวมุงและตำบลสันทราย อำเภอหางดง มาอยู่ในเขตการปกครองของอำเภอสารภี จึงรวมเป็น 12 ตำบล
ที่ตั้งและอาณาเขต

อำเภอสารภีตั้งอยู่ทางตอนกลางของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอเมืองเชียงใหม่
ทิศตะวันออก ติดต่อกับอำเภอสันกำแพง
ทิศใต้ ติดต่อกับอำเภอบ้านธิ อำเภอเมืองลำพูน (จังหวัดลำพูน) และอำเภอหางดง
ทิศตะวันตก ติดต่อกับอำเภอหางดงและอำเภอเมืองเชียงใหม่
การแบ่งเขตการปกครอง > การปกครองส่วนภูมิภาค

อำเภอสารภีแบ่งเขตการปกครองออกเป็น 12 ตำบล 106 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | ยางเนิ้ง | Yang Noeng | 7 | 10,062 | 10,062 | (ทต. ยางเนิ้ง) |
| 2. | สารภี | Saraphi | 10 | 7,307 | 585 6,722 | (ทต. ยางเนิ้ง) (ทต. สารภี) |
| 3. | ชมภู | Chom Phu | 9 | 7,871 | 7,871 | (ทต. ชมภู) |
| 4. | ไชยสถาน | Chai Sathan | 8 | 6,755 | 6,755 | (ทต. ไชยสถาน) |
| 5. | ขัวมุง | Khua Mung | 10 | 5,938 | 5,938 | (ทต. ขัวมุง) |
| 6. | หนองแฝก | Nong Faek | 9 | 6,620 | 6,620 | (ทต. หนองแฝก) |
| 7. | หนองผึ้ง | Nong Phueng | 8 | 16,544 | 273 16,271 | (ทต. ยางเนิ้ง) (ทต. หนองผี้ง) |
| 8. | ท่ากว้าง | Tha Kwang | 7 | 2,842 | 2,842 | (ทต. ท่ากว้าง) |
| 9. | ดอนแก้ว | Don Kaeo | 7 | 5,189 | 5,189 | (ทต. ดอนแก้ว) |
| 10. | ท่าวังตาล | Tha Wang Tan | 13 | 11,981 | 11,981 | (ทต. ท่าวังตาล) |
| 11. | สันทราย | San Sai | 12 | 4,991 | 4,991 | (ทต. สันทรายมหาวงศ์) |
| 12. | ป่าบง | Pa Bong | 6 | 4,973 | 4,973 | (ทต. ป่าบง) |
| รวม | รวม | รวม | 106 | 91,073 | 91,073 (เทศบาล) | 91,073 (เทศบาล) |
การแบ่งเขตการปกครอง > การปกครองส่วนท้องถิ่น

ท้องที่อำเภอสารภีประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลยางเนิ้ง ครอบคลุมพื้นที่ตำบลยางเนิ้งทั้งตำบล รวมทั้งบางส่วนของตำบลสารภีและตำบลหนองผึ้ง
เทศบาลตำบลสารภี ครอบคลุมพื้นที่ตำบลสารภี (นอกเขตเทศบาลตำบลยางเนิ้ง)
เทศบาลตำบลชมภู ครอบคลุมพื้นที่ตำบลชมภูทั้งตำบล
เทศบาลตำบลหนองผึ้ง ครอบคลุมพื้นที่ตำบลหนองผึ้ง (นอกเขตเทศบาลตำบลยางเนิ้ง)
เทศบาลตำบลสันทรายมหาวงศ์ ครอบคลุมพื้นที่ตำบลสันทรายทั้งตำบล
เทศบาลตำบลไชยสถาน ครอบคลุมพื้นที่ตำบลไชยสถานทั้งตำบล
เทศบาลตำบลหนองแฝก ครอบคลุมพื้นที่ตำบลหนองแฝกทั้งตำบล
เทศบาลตำบลท่ากว้าง ครอบคลุมพื้นที่ตำบลท่ากว้างทั้งตำบล
เทศบาลตำบลท่าวังตาล ครอบคลุมพื้นที่ตำบลท่าวังตาลทั้งตำบล
เทศบาลตำบลขัวมุง ครอบคลุมพื้นที่ตำบลขัวมุงทั้งตำบล
เทศบาลตำบลดอนแก้ว ครอบคลุมพื้นที่ตำบลดอนแก้วทั้งตำบล
เทศบาลตำบลป่าบง ครอบคลุมพื้นที่ตำบลป่าบงทั้งตำบล
สถานที่สำคัญ

ถนนเชียงใหม่-ลำพูน เป็นถนนที่มีต้นยางนาอายุกว่าร้อยปี เรียงรายอยู่ตลอดสองข้างทาง รวมกว่า 1,000 ต้น
โบราณสถานเวียงกุมกาม อดีตเมืองหลวงของอาณาจักรล้านนา สร้างเมื่อ พ.ศ. 1829 โดยพญามังราย
วัดปู่เปี้ย ภายในเมืองโบราณเวียงกุมกาม
อังเดร แคนเชลสกี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อังเดร อันตานาโซวิช แคนเชลสกี
วันเกิด:   (1969-01-23) 23 มกราคม ค.ศ. 1969 (55 ปี)
สถานที่เกิด:  กรอปึวนึตสกึย สาธารณรัฐสังคมนิยมโซเวียตยูเครน สหภาพโซเวียต
ตำแหน่ง:  ปีก
อังเดร อันตานาโซวิช แคนเชลสกี (รัสเซีย: Андрей Антанасович Канчельскис; เกิด 23 มกราคม ค.ศ. 1969) เป็นนักฟุตบอลอาชีพและผู้จัดการทีมชาวรัสเซีย ปัจจุบันเขาคุมทีมเอฟซี มูรัส ยูไนเต็ดในคีร์กีซพรีเมียร์ลีก ในระหว่างที่เป็นนักเตะ เขาคว้าแชมป์พรีเมียร์ลีก 2 สมัย, เอฟเอคัพ, ฟุตบอลลีกคัพ, เอฟเอแชริตีชีลด์ 2 สมัย และยูโรเปียนซูเปอร์คัพ ร่วมกับแมนเชสเตอร์ยูไนเต็ด ก่อนที่จะคว้าแชมป์สกอตติชพรีเมียร์ลีก, สกอตติช คัพ และสกอตติช ลีกคัพ รายการละ 2 สมัย ร่วมกับกลาสโกว์เรนเจอส์
แคนเชลสกีเริ่มต้นอาชีพของเขากับ Zirka Kropyvnytskyi ทีมบ้านเกิดของเขาในปี ค.ศ. 1986 ก่อนที่จะย้ายไปดินาโมเคียฟ ในโซเวียตท็อปลีกและต่อมากับคู่แข่งอย่างชัคตาร์ดอแนตสก์ จากนั้นเขาก็ย้ายไปเล่นในต่างประเทศโดยเซ็นสัญญากับแมนเชสเตอร์ยูไนเต็ด ซึ่งเขาช่วยให้ทีมคว้าแชมป์ลีกครั้งแรกในรอบ 26 ปี หลังจากเล่นให้กับยูไนเต็ด 4 ปีเขาก็ย้ายไปที่เอฟเวอร์ตัน ในปี ค.ศ. 1995 ซึ่งเขาใช้เวลา 18 เดือนก่อนที่จะย้ายไปฟิออเรนตินา ด้วยค่าตัวเป็นประวัติการณ์สำหรับผู้เล่นที่เกิดในโซเวียต หลังจากเล่นในอิตาลีจนได้รับบาดเจ็บ แคนเชลสกีก็ย้ายไปเรนเจอส์ ซึ่งเขาคว้าทริปเปิลแชมป์ในประเทศในฤดูกาลแรก
ระดับสโมสร > ชีวิตวัยเด็กและอาชีพในสหภาพโซเวียต

แคนเชลสกีเกิดที่เมืองกรอปึวนึตสกึย ในสาธารณรัฐสังคมนิยมโซเวียตยูเครนของสหภาพโซเวียต เป็นบุตรชายของบิดาชาวลิทัวเนียชื่ออันตานาส และมารดาชาวยูเครน แคนเชลสกีเริ่มต้นอาชีพของเขากับทีมบ้านเกิด Zirka Kropyvnytskyi หรือที่รู้จักกันในชื่อ Zirka Kirovograd
อควอเรียส คามิว

อควอเรียส คามิว (ญี่ปุ่น: 水瓶座（アクエリアス）のカミュ; โรมาจิ: Akueriasu no Kamyu) ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีกุมภ์ ผู้ดูแลปราสาทคนโท 1 ใน 12 ปราสาทแห่งแซงค์ทัวรี่ เป็นอาจารย์ของซิกนัส เฮียวกะ และเป็นเพื่อนสนิทของสกอร์เปี้ยน มิโร่ โกลด์เซนต์ประจำราศีพิจิก
บทบาท > ผู้ดูแลปราสาทคนโท

อควอเรียส คามิว เป็นอาจารย์ของคริสตัลเซนต์ ซึ่งเป็นอาจารย์ของซิกนัส เฮียวกะ ปรากฏตัวครั้งแรกโดยเป็นผู้ที่ทำให้เรือที่จมลงใต้น้ำทะเลน้ำแข็งของไซบีเรียตะวันออกที่ ๆ ร่างของแม่เฮียวกะหลับอยู่ จมลงไปในใต้ทะเลลึกที่เฮียวกะไม่สามารถดำลงไปหาได้เช่นเคย เพื่อลบจุดอ่อนของเฮียวกะ และเป็นผู้เขียนอักษรคำว่า Sanctuary ไว้บนพื้นน้ำแข็ง เป็นนัยบอกแก่เฮียวกะ
คามิว ปรากฏตัวอีกครั้งที่ปราสาทตาชั่งฟ้า ของท่านผู้เฒ่าที่เป็นปราสาทที่ไม่มีผู้ดูแล เพื่อทำการทดสอบเฮียวกะที่ถูก อนาเธอร์ ดิเมนชั่น (Another Dimension) ของเจมินี่ ซากะจากปราสาทคนคู่ส่งมายังที่นี่ ทว่าเฮียวกะไม่อาจหยุดยั้งความอาวรณ์ของตนได้ คามิวจึงตัดสินใจหยุดเฮียวกะลูกศิษย์ตนเองด้วยฟรีซซิ่ง คอฟฟิ่น (Freezing Coffin) โลงน้ำแข็งที่ไม่มีวันละลายและแม้แต่โกลด์เซนต์ทั้ง 12 รวมตัวกันก็ไม่อาจทำลายลงได้ เพื่อไม่ให้เฮียวกะต้องถูกสังหารอย่างเหี้ยมโหดด้วยน้ำมือของโกลด์เซนต์คนอื่น แต่เมื่อเซย่า ชีริว และชุนเดินทางสู่ปราสาทตาชั่งฟ้า ชีริวใช้ดาบของไลบร้าคล็อธช่วยเฮียวกะออกมา และชุนก็สละพลังคอสโม่เพื่อปลุกให้เฮียวกะฟื้นขึ้นมา
หลังจากนั้นเฮียวกะก็ได้สู้กับสกอร์เปี้ยน มิโร่ เมื่อเฮียวกะหมดสติลงจากการต่อสู้กับมิโร่ มิโร่ได้ส่งคอสโม่ถามคามิวว่าจะให้ทำอย่างไรแก่เฮียวกะ คามิวตอบขอบคุณมิโร่ที่ทำให้เฮียวกะเดินทางสู่เส้นทางการเป็นเซนต์ที่แท้จริง เมื่อถึงปราสาทคนโท เฮียวกะขอเซย่ากับชุนอยู่กับคามิวเพียงลำพัง เฮียวกะจะขอตอบแทนพระคุณที่คามิวได้ให้มาทั้งหมดด้วยการล้มคามิวให้ได้ คามิวรับคำท้า ทั้งคู่ปะทะกันด้วยพลังความเย็น แต่เฮียวกะเป็นฝ่ายที่เข้าถึงเซเว่นเซนต์ได้ และสามารถจุดพลังเยือกเย็นให้ถึงศูนย์องศาสัมบูรณ์ (Absolute Zero) ได้สำเร็จ และล้มคามิวลงได้ แต่ตัวเองก็ต้องล้มลงด้วยเช่นกัน
บทบาท > เจ้าสมุทรโพไซดอน

ลิมนาเดส คาสะ ขุนพลผู้ดูแลเสาค้ำมหาสมุทรแอนตาร์กติกา แปลงร่างเป็นอควอเรียส คามิว เพื่อหลอกเฮียวกะและลอบทำร้ายเฮียวกะในทีเผลอ แต่เฮียวกะถือว่า บุคคลนั้นไม่ใช่มารีนเนอร์แต่เป็นร่างแปลงของอาจารย์จริง ๆ ที่กลับมาสั่งสอนตนอีกครั้ง ซึ่งเฮียวกะก็ได้พบกับคราเคน ไอแซค เพื่อนของตนสมัยยังฝึกวิชาอยู่กับคามิวที่กลายมาเป็น ขุนพลผู้ดูแลเสาค้ำมหาสมุทรอาร์กติก
บทบาท > สงครามศักดิ์สิทธิ์-เทพเจ้าฮาเดส

อควอเรียส คามิว เป็น 1 ในโกลด์เซนต์ที่ฟื้นจากความตายเพื่อนำศีรษะของอาเทน่ากลับไปให้แก่ฮาเดสภายใน 12 ชั่วโมง ร่วมกับ เจมินี่ ซากะ และ แคปริคอร์น ชูร่า ด้วย ก่อนที่ร่างของคามิวจะสลายไป ได้ถูกฟร็อก เซลอส สเป็คเตอร์ผู้รับใช้แพนโดร่ากระทืบ สร้างความแค้นให้แก่เฮียวกะที่เพิ่งเข้ามา และเฮียวกะก็ได้ใช้ท่าไม้ตาย ออโรร่า เอ็กซ์คิวชั่น (Aurora Execution) จัดการกับเซลอสเพื่อเป็นการล้างแค้นให้แก่คามิว
และเมื่อถึงการทำลายกำแพงอาดูร คามิว ก็ได้ฟื้นคืนมาพร้อมกับเหล่าโกลด์เซนต์คนอื่น ๆ ด้วย
บทบาทในภาค Soul Of Gold

คามิวตื่นขึ้นที่แอสการ์ดเหมือนโกลด์เซนต์คนอื่น และได้เข้าร่วมกับ เซิร์ท เพื่อนเก่าของเขา คามิวสาบานว่าจะใช้ชีวิตใหม่เพื่อเซิร์ท และได้พบกับ สกอร์เปี้ยน มิโร่ และเข้าโจมตีมิโร่ จนมิโร่ตกลงไปในเหวน้ำแข็ง ครั้งต่อมามิโร่ได้มา ต่อสู้กับคามิว คามิวได้โจมตีจนมิโร่เสียท่า แต่ได้ เจมินี่ ซากะมาช่วยไว้ หลังจากนั้น คามิวได้เป็นคนดูแลห้องแห่งน้ำแข็ง และได้ต่อสู้กับ แคปริคอร์น ชูร่า ชูร่าเสียท่าให้คามิว จนหมดพลัง และโดนเซิร์ทใช้ดาบแทงเข้าที่หัวใจจนเสียชีวิต คามิวรับไม่ได้กับการกระทำของเซิร์ท จึงเร่งคอสโม่จนเกินขีดสุด ทำให้คลอธ อควอเรียสเปลี่ยนสภาพเป็น ก็อดคลอธ และโจมตีใส่เซิร์ธด้วย ออโรร่า เอ็กคิวชั่น แต่ต้องแลกกับการที่ต้องถูกขังอยู่ในห้องพร้อมกับเซิร์ท
ท่าไม้ตาย

ไดมอนด์ ดัสต์ (Diamond Dust)ท่าที่ใช้ความเย็นส่วนนึง โจมตีศัตรู
ออโรร่า เอ็กซ์คิวชั่น (Aurora Execution)เป็นท่าที่ใช่ความเย็น -273 องศาเซลเซียส ซึ่งเป็นจุดเยือกแข็งสมบูรณ์ โจมตีศัตรูจนอะตอมหยุดการเคลื่อนไหว จะเกิดภาวะการนำไฟฟ้ายิ่งยวด (Super conductivity)
ฟรีซซิ่ง คอฟฟิ่น (Freezing Coffin)ท่าไม้ตายที่สร้างโลงหรือผลึกน้ำแข็งไว้แช่แข็งศัตรู โดยที่น้ำแข็งไม่มีวันละลายได้
คามิวมีชื่อจริงว่า โปโตเรส คามิว เป็น บุตรชายของ โปโตเรส ดาเบอร์ หรือ เพอร์ซิอุส ดาเบอร์
—หรือ เพอร์ซิอุส อัลกอรร์
ดูเพิ่ม

อาเทน่าและเซนต์แห่งอาเทน่า
แหล่งข้อมูลอื่น

อควอเรียส คามิว จากไทยเซนต์เซย่าดอตคอม เก็บถาวร 2007-05-10 ที่ เวย์แบ็กแมชชีน
↑   เซนต์เซย่า Color Album Vol.2, สำนักพิมพ์หมึกจีน, 2532, หน้า 74
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ(ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดร้า อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลี่ยน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร่  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิเท  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟ่อน มีนอส  การูด้า ไออาคอส  อาเครอน ชารอน  สเคเลตัน มารูคิโน่  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย 
คามิวใช้ ฟรีซซิ่ง คอฟฟิน แช่ร่างของเฮียวกะไว้ในโลงน้ำแข็ง
ริงเงอร์ฮัต

สำนักงานใหญ่ของริงเงอร์ฮัต
บริษัทริงเงอร์ฮัตจำกัด (株式会社リンガーハット, RINGER HUT CO.,LTD.) เป็นบริษัทญี่ปุ่นที่ทำอุตสาหกรรมร้านอาหาร ดำเนินธุรกิจร้านอาหารในเครือ ได้แก่ ร้านจัมปงและซาราอุดง "ริงเงอร์ฮัต" (リンガーハット) และร้านทงกัตสึ "ฮามากัตสึ" (濵かつ) สำนักงานใหญ่ในโตเกียวตั้งอยู่ที่ย่านโอซากิ เขตชินางาวะ ส่วนร้านหลักตั้งอยู่ที่เมืองนางาซากิ จังหวัดนางาซากิ
ความเป็นมา

ร้านริงเกอร์ฮัทแห่งแรกเปิดในเมืองนางาซากิเมื่อวันที่ 13 สิงหาคม 1977 โดยเริ่มแรกใช้ชื่อว่า "นางาซากิจัมเม็ง" (長崎ちゃんめん)
ร้านริงเงอร์ฮัตแห่งแรกที่เมืองนางาซากิ
ร้านทงกัตสึ ฮามากัตสึสาขาแรกในเมืองนางาซากิ
ริงเงอร์ฮัตและฮามากัตสึบางทีก็ตั้งอยู่ด้วยกัน
ที่มาของชื่อร้าน

ชื่อร้านมีที่มาจากนามสกุลของ เฟรเดอริก ริงเงอร์ (Frederick Ringer) นักธุรกิจชาวอังกฤษที่ทำงานอยู่ในนางาซากิตั้งแต่ ปลายยุคเอโดะจนถึงต้นยุคเมจิ โดยคำว่า hut หมายถึงกระท่อม
สาขาต่างประเทศ

เมื่อวันที่ 16 เมษายน 2010 ร้านริงเงอร์ฮัตได้เปิดสาขาแรกในประเทศไทยที่ศูนย์การค้าเควิลเลจ และในวันที่ 28 มีนาคม 2012 ได้เปิดสาขาที่สถานีรถไฟไทเปในเมืองไทเปของไต้หวัน